Eduardo Uy

Si Eduardo "Ed" Endraca Uy, Jr. sarong premyadong Bikolanong parasurat gikan sa Gubat, Sorsogon. Ginawadan nin primera premyo an saiyang katiriponan nin rawitdawit na Pagpangaran asin sarô sa mga pinalista man an saiyang usipon na Ginubat sa Premio Tomas Arejola para sa Literaturang Bikolnon kan 2012. Kan 2009, sarô siya sa mga partisipante kan Juliana Arejola-Fajardo Workshop sa Pagsurat-Bikol asin siya nagin pinalista sa kategoryang rawitdawit para sa saiyang koleksyon na Sa hubasan, nagprobar akong magsurat sa Premio Tomas Arejola para sa Literaturang Bikolnon.  

Siya an tagapakarhay kan antolohiyang Kalapakapa: mga Rawitdawit. Nagluwas an nagkapira sa saiyang mga rawitdawit sa Burak asin An Tambobong nin Literaturang Bikolnon. Kan 2013, kabali an saiyang halìpot na usipon na Ginúbat sa antolohiyang Hagong: Mga Osipon na pinakarhay ninda Paz Verdades Santos asin Francisco Peñones, Jr. 

Sarô man siya sa mga panelista sa Saringsing Writers Workshop, an taonan na hunglonan sa pagsurat kan Parasurat Bikolnon. Bàgo kaini, nagin partisipante siya sa Ika-10ng Ateneo National Writers Workshop na ginibo sa Ateneo de Naga na Unibersidad.

Toltolan

Uy, Eduardo Jr.
|Uy, Eduardo Jr.